laion/Wikipedia-Exotic huggingface dataset:
ג'ון הברל

ג'ון הברל (באנגלית: John Haberle‏; 1856 – 1933) היה צייר אמריקאי בסגנון הטרומפ-לויל (אילוזיה). טבע הדומם שלו של חפצים רגילים נצבע בצורה כזו שאפשר לטעות בזיהוי החפצים עצמם. הוא נחשב לאחד משלוש הדמויות המרכזיות - יחד עם ויליאם הארנט וג'ון פטו - שציירו בצורת זו טבע דומם בארצות הברית ברבע האחרון של המאה ה -19. הברל נולד בשנת 1856 בניו הייבן, קונטיקט, והיה בנם של מהגרים שוואביים. בגיל 14 עזב את בית הספר ונכנס לחניכות אצל חרט. הוא עבד גם שנים רבות כמאייר והכין תערוכות של מוזיאון פיבודי לידיעת הטבע באוניברסיטת ייל, ועבד בפיקוחו של הפליאונטולוג עתניאל צ'ארלס מארש. הברל החל ללמוד שיעורים באקדמיה הלאומית לעיצוב בניו יורק בשנת 1884, שם נתקל לראשונה בציור טרומפ-לויל. סגנונו של הברל מאופיין בעיבוד מוקפד של אובייקטים דו־ממדיים. הוא הדגיש במיוחד את תיאורי חפצי נייר, כולל שטרות כסף. הציור "מגירה של רווק" (1890–1894) אופיינית לגישתו: ניירות שונים, כולל שטרות, בולי דואר, תמונות, קלפי משחק, כרטיסים וגזרי עיתון, מוצגים על גבי משטח מישורי במהותו. חפצים אחרים - משקפי ראייה, מסרק, צינור, גפרורים וכן הלאה - הם רדודים מספיק בנפחם כדי לא לקלקל את האשליה. כמו ויליאם הארנט, הוא הוזהר על ידי השירות החשאי להפסיק לצייר כסף מנייר, אך הוא המשיך בכך לאורך כל שנות יצירתו כמו הציור "שינויי הזמן" (1888) . הוא צייר נושאים אחרים כמו "ציפחה" (כ־1895), "סלסלת בוטנים קלויים טריים" (1887), "צינור החימר" (1889) ועוד. במהלך הקריירה שלו הציג הברל עבודות במוסדות אמנות כמו האקדמיה הלאומית לעיצוב בניו יורק והאקדמיה לאמנויות היפות בפנסילבניה בפילדלפיה. בשל הפופולריות של סגנונו והנושאים שצייר, עבודתו הוצגה גם במקומות שאינם מקובלים להצגת אמנות, כמו חנויות ספרים, סלונים, חנויות משקאות ובתי מלון. בשנת 1893, בעיות עיניים שלו גרמו להברל להתרחק מעבודות מפורטות, אף שהוא המשיך לצייר. בין עבודותיו המאוחרות יותר ציורים של פרחים בסגנון משוחרר יותר, ובשנת 1909 הוא צייר את הציור האחרון שלו בסגנונו המיוחד - "הלילה הגדול", באוסף המוזיאון לאמנות אמריקאית בקונטיקט. הברל נפטר בשנת 1933 בניו הייבן, קליפורניה. מדיה וקבצים בנושא ג'ון הברל בוויקישיתוף Frankenstein, Alfred (1970). The Reality of Appearance. Greenwich: New York Graphic Society John Haberle (1856-1933) - Spanierman Gallery LLC, web.archive.org, ‏2013-09-27 The Slate, collections.mfa.org (באנגלית) William Harnett and Trompe l'Oeil, web.archive.org, ‏2012-10-03 "John Haberle", web.archive.org, ‏2016-03-04
אליפות ישראל בהיאבקות חופשית ינואר 2018

אליפות ישראל בהיאבקות חופשית נערכה בבאר שבע ב-27 בינואר 2018. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל
ג'ירולמו פרקסטורו

ג'ירולמו פרקסטורו (באיטלקית: Girolamo Fracastoro; ‏1478 – 8 באוגוסט 1553), רופא ומשורר איטלקי. פרקסטורו יליד ורונה, למד רפואה בפדובה, והתוודע לקופרניקוס. לאחר לימודיו עבר לורונה ובה התגורר עד יום מותו. מלבד עיסוקו הרפואי עסק במדע, ואף חלק על תפיסתו של תלמי כי השמש סובבת את כדור הארץ. פרסם ספרים אחדים ששניים מהחשובים הם: "העגבת או המחלה הצרפתית" – ראה אור בשנת 1530 כספר שירה ובו מסופר על רועה בשם סיפיליס שנדבק במחלת העגבת כעונש מידי אפולו. הספר תורגם לכמה לשונות ויצא בעשרות מהדורות. בתוך המסופר שילב תיאור רפואי של המחלה ודרכי הטיפול בה, עד כי השם המקובל לעגבת מקורו בספר זה. "על הדבקה ומחלות מידבקות" – ראה אור בשנת 1546 ובו העלה השערה מדעית כי כל המחלות נגרמות על ידי יצורים חיים, ולא רק זאת אלא שכל אחת מן המחלות נגרמת על ידי יצור ממין אחר. גם לו - כמו ללואי פסטר שהוכיח את טענתו זו באופן מדעי - לעגו הבריות וניסו לתקוף אותו על שהוא מפריח הבלים באוויר. הספר כולל תיאורי מחלות שונות ובהן, לראשונה בתולדות הרפואה, זו של טיפוס הבהרות. מדיה וקבצים בנושא ג'ירולמו פרקסטורו בוויקישיתוף ג'ירולמו פרקסטורו, באתר אנציקלופדיה בריטניקה (באנגלית)
ויקטור חלואני

ויקטור חלואני (1930 – 8 במאי 2024) היה פסל ישראלי. פיסל בברונזה. נולד בכפר ליד גיזה שבמצרים לאב שופט, ואם שהייתה נצר לבית רבנים. כבר מילדותו התעניין באמנות וביקר רבות במוזיאון קהיר, שם עסק ברישום המוצגים. רישומיו הקנו לו מלגת לימודים בפקולטה לאמנות של אוניברסיטת קהיר בזמאלכ. אולם, קום מדינת ישראל גרם לפרעות ביהודים ומשפחתו היגרה לצרפת וממנה לישראל. בעת שירותו הצבאי הכיר את רעייתו מרגלית. בשנת 1953 למד חלואני בבצלאל ובשנת 1956 סיים תואר ראשון בחינוך במדרשה לאמנות שפעלה אז בתל אביב וב-1970 קיבל תואר שני בהוראת האמנות ובפיסול. במשך שלושה עשורים עסק בעיקר בהוראה ולימד בבית המדרש למורים וגננות בתל אביב, במוזיאון הארץ, בבית הספר לאומנות בעין הוד, אותו יסד וניהל, ובאוניברסיטאות תל אביב וחיפה בהן פיתח ולימד קורסים בתרפיה באמנות. בשנת 1974 עברו ויקטור ומרגלית לכפר האמנים עין הוד בין השנים 1980 ועד שנת 2012 חילק חלואני את זמנו בין עין הוד לבין בית וגלריה בקריית האמנים צפת, שם הפך לאחד האמנים המובילים בתקופה זו. ב-2012 שב וריכז את ביתו והסטודיו שלו בעין הוד. ב-1984 החליט חלואני לפרוש מן ההוראה ולהקדיש את כל כולו לפיסול בברונזה. פסליו, בהם פסלים גדולי-ממדים, הוצבו בכיכרות ובגני פסלים בצפת ובקצרין. פסלו "דוד מנגן בנבל" ממוקם בכניסה לכפר האמנים עין הוד. פסלו המונומנטלי "חלום יעקב", נבחר לחנוכת מבנה הקונגרס העולמי לאומנות ע"ש הסנאטור ג'ייקוב יעבץ (Jacob K. Javits Convention Center) ב-1986. ב-1993 נחנך בצפת פארק הפסלים ע"ש חלואני על פני שטח של 50 דונם. הפסלים המוצבים בפארק: "התקווה לשלום", "הסוס הטרויאני", "עקדת יצחק", "משפחה בעידן החלל ", "רות ונעמי", "מרים והתוף". ויקטור חלואני נפטר ב-8 במאי 2024. בין מקורות ההשראה שלו ציין חלואני את אמנות מצרים העתיקה כפי שנחשף אליה בילדותו, סיפורי התנ"ך אותם הכיר לראשונה באמצעות סיפוריה של בלה אמו, ולאחר מכן מתוך קריאה ולימוד תנ"ך ואהבת אסטרונומיה הכוללת צפייה בגרמי השמיים, היכרות עם יצירות מדע בדיוני וקריאת טקסטים מדעיים בנושא. מדיה וקבצים בנושא ויקטור חלואני בוויקישיתוף אתר האינטרנט הרשמי של ויקטור חלואני ויקטור חלואני במרכז המידע לאמנות ישראלית, באתר מוזיאון ישראל דף הפייסבוק halvani.art מקורות השראה
אליפות ישראל בהיאבקות חופשית דצמבר 2018

אליפות ישראל בהיאבקות חופשית נערכה בבאר שבע ב-29 בדצמבר 2018. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל
מה אשיב לך

"מה אשיב לך" הוא סינגל שהוקלט על ידי הזמרת-יוצרת הישראלית אודיה. השיר יצא לאור ב-12 באוגוסט 2020, על ידי חברת התקליטים ארומה מיוזיק, כסינגל הרביעי מתוך אלבום הבכורה שלה, אור. לאחר יציאתו, הוציאה אודיה את "כפיים" כסינגל החמישי מתוך האלבום. השיר זכה לביקורות חיוביות מטעם הגופים התקשורתיים ואתרי האינטרנט השונים. השיר נכתב על ידי אודיה והופק על ידי גיא ויהל, בדומה לסינגל הקודם "אור". "מה אשיב לך" ספג ביקורות חיוביות, תוך שסקרו אותו במאקו. בסרוגים כונה "להיט", וזאת, בנוסף לכך שבאתר המוזיקה ישראלה, סקרו אותו ופרסמו את הצהרת של אודיה בנוגע לשיר: כתבתי את "מה אשיב לך" לא מזמן, הייתי בתקופה של דאגות, תקופה שכלום לא הסתדר לי כמו שרציתי. רדפתי אחרי פתרונות, אחרי אנשים, אחרי האהבה שלי, אחרי הלוז והשירים שלי. באותו יום שבו כתבתי את השיר נסעתי לים כדי לשבת ולחשוב עם עצמי איך אני מסדרת דברים. אני יושבת שם ומדברת עם אלוהים. לא מבינה את הדרכים הנסתרות. מחייכת. הבטחתי לעצמי שאני לא צריכה לרדוף אחרי דבר יותר. גם כי זה לא באמת נגמר ולא באמת ממלא, אבל בעיקר כי זה מאבד מהטעם של האמונה הפשוטה שלי. אני עושה למען השם". — אודיה, על השיר הווידאו קליפ הרשמי של השיר פורסם ב-12 באוגוסט 2020, ביום צאתו של השיר כסינגל. בתחילתו, ניתן לראות את פרצופה של אודיה כשהמסך מלא באפקטים חזותיים. לאורכו, ניתן לראות את מילותיו של השיר כמו גם רקעים ואפקטים שונים. בנוסף לכך, ניתן לראות לאורכו גם פרחים. נכון לדצמבר 2021, מונה הצפיות של הקליפ עומד על למעלה מ-1.1 מיליון צפיות. מאז שיצא, הוקלט השיר מספר פעמים. בין הגרסאות הבולטות נמנות: גרסתו של הזמר עמוס אלגלי שיצאה לאור בספטמבר 2020 ביחד עם וידאו קליפ נלווה. גרסתו של הזמר דניאל שיצאה לאור בספטמבר 2020 וצברה למעלה מ-165,000 צפיות ביוטיוב. גרסתם של צמד ילד שיצאה לאור בינואר 2021 וזכתה לסיקורים בתקשורת. גרסתם של הזמרים אופיר סלומון וניתאי צרפתי שיצאה לאור במאי 2021, וזכתה לסיקורים בתקשורת. סרטון השיר "מה אשיב לך" באתר יוטיוב אודיה - מה אשיב לך, נבדק ב-2021-06-28 אודיה - כפיים (Prod.by Guy Dan), נבדק ב-2021-06-28 צפו: צמד ילד מחדשים את הלהיט של הזמרת אודיה, באתר "סרוגים", 18 בינואר 2021 אודיה - מה אשיב לך, באתר ‏מאקו‏, 12 באוגוסט 2020 "מה אשיב לך": אודיה בסינגל חדש, באתר ישראלה, ‏2020-08-12 התגלית החדשה: הקול הנשי והייחודי של אודיה מהפנט אותנו, באתר www.msn.com אודיה - אור "מה אשיב לך": אודיה בסינגל חדש, באתר ישראלה, ‏2020-08-12 עמוס אלגלי -מה אשיב לך, נבדק ב-2021-06-28 דניאל - מה אשיב לך (prod by Gil nagar), נבדק ב-2021-06-28 מה אשיב לך-אודיה I צמד ילד # tzemed yeled - what will I answer you ׂ(cover), נבדק ב-2021-06-28 צמד ילד בסינגל קליפ חדש: "מה אשיב לך", באתר כיכר השבת צפו: אופיר סלומון וניתאי צרפתי "מה אשיב לך", באתר רדיו קול חי, ‏2021-05-04 אופיר סלומון וניתאי צרפתי - מה אשיב לך, באתר רדיו ישראל 1 Radio Israel One, ‏2021-05-09 אופיר סלומון וניתאי צרפתי - מה אשיב לך, נבדק ב-2021-06-28
.eh

סהרה המערבית הוא שטח שנוי במחלוקת, ולכן אין לה סיומת אינטרנט של מדינה (ccTLD). סיומת האינטרנט ‎.eh שמורה למצב בו הסכסוך בסהרה המערבית יופסק וייווצר הסכם בין סהרה המערבית ומרוקו. האותיות e ו-h הן חלק מראשי התיבות של שמה הקודם של סהרה המערבית, סהרה הספרדית (Sáhara Españo; ESH). ב-1 באוגוסט 2007, הוצע ל-IANA לנהל את סיומת האינטרנט, אך מרוקו טענה טענות כנגד כך, ולכן ההצעה אינה התקבלה. ב-16 באוקטובר 2007, החליטה ICANN שלא לאשר את שם התחום עם הטענה שאין הסכמה על כך בין הצדדים הלוחמים והיריבים בסהרה המערבית, ושם התחום יאושר רק לאחר הסכמה כללית והפסקת הסכסוך, אך עד כה הסכסוך אינו נפסק והתחום עדיין אינו פעיל. ב-1 באפריל 2013, כחלק מבדיחת אחד באפריל, הודיעה רשות רישום האינטרנט הקנדית על הפעלת הסיומת עבור צרכנים. מדיה וקבצים בנושא .eh בוויקישיתוף ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
תהליך קוואזי סטטי

תהליך קוואזי סטטי בתרמודינמיקה הוא תהליך תרמודינמי, שקורה לאט מספיק כך שהמערכת תישאר בשיווי משקל תרמודינמי במהלכו. המילה "קוואזי" מקורה בלטינית, (quasi) פירושה כאילו. זהו תהליך כמעט סטטי. כאשר המערכת עוברת ממצב אחד למצב אחר, בכל צעד של המעבר היא כמעט בשיווי משקל. דוגמה לכך היא התרחבות קוואזי סטטית, בה נפח המערכת משתנה באטיות כה רבה, כך שהלחץ נשאר אחיד בכל המערכת בכל צעד במהלך התהליך. תהליך אידיאלי כזה הוא רצף של מצבי שיווי משקל, המאופיינים באיטיות אינסופית של המעבר ביניהם. רק בתהליך קוואזי סטטי ניתן להגדיר במדויק גדלים אינטנסיביים (כגון לחץ, טמפרטורה, נפח, אנטרופיה) של המערכת בכל צעד במהלך התהליך. כלומר להגדיר את המצב המאקרוסקופי של המערכת; אחרת, לחלקים שונים של המערכת יהיו ערכים שונים של גדלים אלה כיוון שהמערכת אינה בשיווי משקל במהלך התהליך. התנהגות המערכת בפועל היא רציפה, אך המודל הקוואזי סטטי מאפשר להגדיר בכל צעד בתהליך את ערכי הנפח והלחץ של המערכת ועל כן ניתן לצייר מסלול בין המצבים השונים ביניהם עוברת המערכת, בדיאגרמת PV. המונח התאורטי 'תהליך הפיך' הוא שימושי, אף על פי החוק השני של התרמודינמיקה אין תהליך הפיך מושלם ומדובר במצב אידיאלי. לדוגמה, דחיסה איטית של מערכת על ידי בוכנה הנתונה לחיכוך היא תהליך שאינו הפיך; אף על פי שהמערכת נמצאת תמיד בשיווי משקל תרמי, החיכוך גורם להיווצרותה של אנטרופיה, בניגוד להגדרת הפיכות. תהליך העברת חום איטית בין שני גופים בעלי שתי טמפרטורות שונות לחלוטין, כאשר קצב העברת החום נשלט על ידי מחיצה מוליכה גרועה ביניהם, הוא תהליך איטי שלא ניתן אפילו בתיאור אידיאלי לטעון כי הוא הפיך. במקרה זה, לא משנה עד כמה התהליך איטי, סדרת המצבים של המערכת המורכבת המכילה את שני הגופים, רחוקה משיווי משקל, שכן שיווי משקל תרמי למערכת מורכבת זו מחייב ששני הגופים יהיו באותה טמפרטורה. תהליך הפיך הוא תהליך קוואזי סטטי, ואילו תהליך קוואזי סטטי אינו תמיד הפיך. לחץ קבוע: תהליכים איזובריים, W 1 − 2 = ∫ P d V = P ( V 2 − V 1 ) {\displaystyle W_{1-2}=\int PdV=P(V_{2}-V_{1})} נפח קבוע: תהליכים איזוכוריים, W 1 − 2 = ∫ P d V = 0 {\displaystyle W_{1-2}=\int PdV=0} טמפרטורה קבועה: תהליכים איזותרמיים, W 1 − 2 = ∫ P d V , {\displaystyle W_{1-2}=\int PdV,} כאשר P משתנה עם V דרך P V = P 1 V 1 = C {\displaystyle \quad PV=P_{1}V_{1}=C} , כך ש: W 1 − 2 = P 1 V 1 ln ⁡ V 1 V 2 {\displaystyle W_{1-2}=P_{1}V_{1}\ln {\frac {V_{1}}{V_{2}}}} תהליכים פוליטרופיים, W 1 − 2 = P 1 V 1 − P 2 V 2 n − 1 {\displaystyle W_{1-2}={\frac {P_{1}V_{1}-P_{2}V_{2}}{n-1}}} תהליך איזוברי תהליך איזוכורי תהליך איזותרמי תהליך פוליטרופי תהליך הפיך Lewis, C.T., Short, C. (1879). A Latin Dictionary, Clarendon Press, Oxford, page 1507. Schroeder, Daniel (2000). An Introduction to Thermal Physics. United States: Addison Wesley Longman. pp. 20–21. ISBN 0-201-38027-7. Rajput, R.K. (2010). A Textbook of Engineering Thermodynamics, 4th edition, Laxmi Publications (P) Ltd, New Delhi, pages 21, 45, 58.
כשאתה

"כשאתה" הוא שיר שהוקלט על ידי הזמרת-יוצרת הישראלית מנור שבת. השיר יצא לאור ב-11 במרץ 2012, על ידי חברת התקליטים Mobile1 Music, כסינגל הבכורה של מנור. במקור, תוכנן "כשאתה" לתפקד כסינגל המוביל מתוך אלבום הבכורה שלה, שלא יצא לבסוף. אחריו, יצא השיר "בדרך שלך". השיר הגיע למקום העשירי ברשת ג' ודורג במקום ה-27 במצעד סוף השנה של גלגלצ. השיר נכתב על ידי שלומי שבת ומנור שבת, הולחן על ידי שלומי שבת והופק על ידי אלי קשת ושלומי שבת. בסמוך לצאתו של "כשאתה", קיימה מנור ריאיון במאקו, במהלכו סיפרה על חייה ועל תהליך יצירת השיר, כמו גם הניסיון להוציא אלבום בכורה. את השיר ביצע שלומי שבת ביחד עם הזמרת לינא מח'ול. יוסי חרסונסקי סקר את השיר בחיוב כאשר העניק לו ארבעה כוכבים וכתב "יש כאן אהבה. פופ אמצע דרך ים-תיכוני (צליל העוד היפה של ילמז), חם, אנושי, קמצוץ עידן רייכל". הווידאו קליפ הרשמי של השיר פורסם ב-11 במרץ 2012, ביום צאתו כסינגל. בתחילת הקליפ, ניתן לראות מתופף ובהמשך את מנור עצמה. בהמשך הקליפ, ניתן לראות גיטריסט וזאת, לאור העובדה שהקונספט של הקליפ הוא צילום מתוך אולפן הקלטות. האודיו הרשמי של גרסתו של שלומי שבת פורסם ביוטיוב ב-18 בספטמבר 2016. נכון ליוני 2021, מונה הצפיות של הקליפ עומד על למעלה מ-5.6 מיליון צפיות. סרטון השיר "כשאתה" באתר יוטיוב מנור שבת - כשאתה - הקליפ הרשמי!, נבדק ב-2021-06-28 מנור שבת - בדרך שלך - הקליפ הרשמי, נבדק ב-2021-06-28 כשאתה – פזמונט, באתר pizmonet.co.il אסף נבו, ‏מנור שבת: "אני קודם כל הבת-של", באתר ‏מאקו‏, 11 במרץ 2012 שלומי ולינה בשיר "כשאתה", באתר חדשות 13, 24 במרץ 2013 מנור שבת - כשאתה, באתר yosmusic.com שלומי שבת ומנור שבת - כשאתה, נבדק ב-2021-06-28
גבעת סקומליה

גבעת סקומליה (באנגלית: Skomlya Hill; בבולגרית: хълм Скомля) היא גבעה סלעית בחצי האי טריניטי שבצפון חצי האי האנטארקטי, בארץ גרהאם שבאנטארקטיקה. הגבעה ממוקמת בבסיסו של חצי אי היוצא מחצי האי טריניטי לתוך מצר תעלת הנסיך גוסטב (אורכו של חצי האי 5.5 קילומטרים), ובקצהו של חצי האי מצויה נקודת וייו. הגבעה מתנשאת מעל מפרץ דוז שמצפון-מזרח לה, ומעל מפרץ איירי שמדרום-מערבה לה. הגבעה ממוקמת 9.98 קילומטרים מזרחית לנונאטאק הבל; 8.95 קילומטרים דרומית- מזרחית מגבעת תאודוליט; ו- 6.79 קילומטרים מערבית מנקודת וייו. גובהה של הגבעה 354 מטרים מעל פני הים. הגבעה מופתה לראשונה על ידי סוקרים גרמנים-בריטיים בשנת 1996. הגבעה נקראת על שם היישוב סקומליה שבצפון-מערב בולגריה. השם אומץ רשמית ב-6 בדצמבר 2010. הגאזט האנטארקטי הבולגרי (בבולגרית) גבעת סקולמיה באתר הגאזט האנטארקטי של ממשלת אוסטרליה גבעת סקומליה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הגבעה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
נאז ריד

נאזרון הילטון "נאז" ריד (באנגלית: Nazreon Hilton "Naz" Reid; נולד ב-26 באוגוסט 1999) הוא כדורסלן אמריקאי, המשחק בקבוצת מינסוטה טימברוולבס מליגת ה-NBA, בעמדת הסנטר. ריד נולד וגדל בעיר אסברי פארק שבניו ג'רזי, ובשנת 2018 החל ללמוד באוניברסיטת המדינה של לואיזיאנה ("LSU"). בעונתו היחידה בקבוצת הכדורסל של האוניברסיטה, רשם ריד ממוצעים של 13.6 נקודות ו-7.2 ריבאונדים למשחק. לאחר שלא נבחר על ידי אף קבוצה בדראפט ה-NBA‏ 2019, חתם ריד על חוזה בקבוצת מינסוטה טימברוולבס. לאורך עונת הרוקי שלו שותף ב-30 משחקים עם הטימברוולבס וקלע 9.0 נקודות בממוצע למשחק, ובעונה העוקבת הפך לשחקן ספסל בכיר, כששיחק ב-70 משחקים ורשם ממוצעים של 11.2 נקודות ו-4.6 ריבאונדים למשחק. ריד נבחר לשחקן השישי לעונת 2023/24. מדיה וקבצים בנושא נאז ריד בוויקישיתוף נאז ריד, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של ריד בליגת המכללות, באתר sports-reference.com הסטטיסטיקות של ריד ב-NBA, באתר basketball-reference.com מערכת וואלה ספורט, https://www.youtube.com/watch?app=desktop&v=4JU4sLHdmNU https://www.sihot.org/magazine/details/107/ https://med.tau.ac.il/clinic4all2022-23 https://acrobat.adobe.com/id/urn:aaid:sc:AP:f086f05b-6cc1-4268-a780-08140d100e2e בהצבעה הכי צמודה אי פעם: נאז ריד נבחר לשחקן השישי של השנה, באתר וואלה, ‏25.4.24 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
קווין מרי 2

קווין מרי 2 (באנגלית: Royal Mail Ship (RMS) Queen Mary 2) היא אוניית קו אוקיינית של חברת הספנות קונארד ליין. היא נושאת את שמה של אוניית קודמת של החברה, "קווין מרי". בזמן בנייתה, ב-2003, הייתה "קווין מרי 2" אוניית הנוסעים הארוכה, הרחבה והגבוהה ביותר שנבנתה מעולם, ועם תפוסה ברוטו של 151,400 טון גם הגדולה ביותר. באפריל 2006 היא איבדה את בכורת התפוסה לאונייה "פרידום אוף דה סיז" (Freedom of the Seas), הראשונה מאוניות התענוגות מסדרת אואזיס, של חברת הספנות "רויאל קריביאן אינטרנשיונל" שתפוסתה ברוטו 158,000 טון, אך נותרה אוניית הנוסעים האוקיינית (בניגוד לאוניית תענוגות) הגדולה ביותר שנבנתה אי פעם. אף אוניית נוסעים לא עולה עליה בגובהה, אורכה ורוחבה בקו המים. היא מתהדרת ב-15 מסעדות ובארים, חמש בריכות, קזינו, אולם ריקודים ופלנטריום. "קווין מרי 2" משמשת כיום אוניית הדגל של חברת קונארד ועורכת הפלגות טרנס-אטלנטיות סדירות. האונייה נבנתה כדי להחליף את "קווין אליזבת 2" - אוניית הדגל של קונארד מ-1969 עד 2004. "קווין מרי" הראשונה שרתה בקו הטרנס-אטלנטי מ-1936 עד 1967. התחילית RMS בשמה של האונייה הייתה בעבר קיצור של Royal Mail Steamer, אך כיום הוראתה Royal Mail Ship. "קווין מרי 2" אינה אוניית קיטור כקודמותיה, אלא מונעת על ידי טורבינות גז ומנועי דיזל, המספקים את כוח ההנעה לארבע יחידות מדחפים חשמליות (electric podded propulsors). כקודמותיה גם היא מפליגה בקו אוקייני וטרנס-אטלנטי קבוע, בניגוד לאוניית נוסעים לעינוגים (cruise ship), אם כי מזמן לזמן גם היא עורכת הפלגות עינוגים. חברת "קונארד" השלימה את תכנון הדגם החדש של אוניות ל-2000 נוסעים ובעלות תפוסה של 84,000 טון ב-8 ביוני 1998, אך לאחר השוואת מפרטים אלה עם אוניות הנוסעים מדגם "דסטיני", בנות 100,000 טון, של חברת קרניבל קרוז ליינס ובנות 137,000 טון של "ווייאג'ר אוף דה סיז", הגדילה אותם מיד. שישה חודשים לאחר מכן, ב-10 בדצמבר, פרסמה חברת קונארד לראשונה פרטים אודות "מיזם קווין מרי", הפרויקט לתכנון ובניית אוניית-קו שתחליף את "קווין אליזבת 2". למכרז ניגשו Harland and Wolff מצפון אירלנד, Aker Kværner מנורווגיה, Fincantieri מאיטליה, Meyer Werft מגרמניה ו- Chantiers de l'Atlantique מצרפת. לו התחילה הבנייה מיד, האונייה הייתה נכנסת לשירות כבר ב-2002. אלא שרק ב-6 בנובמבר 2000 נחתם החוזה עם "שאנטייה דה ל'אטלנטיק", חברת הבת של אלסטום. אותה מספנה עצמה בנתה את המתחרות בעבר של "קונארד", את אוניות הנוסעים "נורמנדי" ו"פראנס" של "קומפאני ג'נרל טרנס-אטלנטיק". שם נבנתה גם אוניית הפאר הישראלית "שלום" ב-1964. שדרית האונייה הונחה ב-4 ביולי 2002 בסן-נאזר שבצרפת. כ-3000 בעלי מלאכה השקיעו 8 מיליון שעות עבודה בבניית האונייה, וכ-20,000 אנשים היו קשורים ישירות או בעקיפין עם תכנונה, בנייתה וציודה. 300,000 חלקי פלדה בסך הכול הורכבו ל-94 "בלוקים" ליד המבדוק היבש, אשר לאחר מכן צורפו ורותכו יחד כדי להשלים את גוף האונייה והמבנה העילי. "קווין מרי 2" הושקה ב-21 במרץ 2003 והחלה בהפלגות ניסוי ב-25 בספטמבר 2003 בין סן-נזאר ואיי החוף איל ד'יא ובל-איל. על שלבי הבנייה האחרונים העיבה תאונה קטלנית, כאשר כבש התמוטט תחת כובד משקלה של קבוצת עובדי המספנה ושל קרוביהם שבאו לבקר באונייה. כשלושים איש נפלו מן הכבש מגובה 15 מטרים, 22 נפצעו ו-16, ובהם ילד, נהרגו. עלות הבנייה הסתכמה ב-460 מיליון ליש"ט (כ-800 מיליון דולר). ב-29 באפריל 2016 עגנה האונייה בנמל חיפה, לראשונה בישראל. בשל גודלה, האונייה עגנה במסוף המטען של הנמל במקום במסוף הנוסעים, הקטן יותר. מידע על הספינה גלריית תמונות
ג'ורג'ינה אמורוס

ג'ורג'ינה אמורוס (בספרדית: Georgina Amorós; נולדה ב-30 באפריל 1998) היא שחקנית ספרדייה, אשר זכתה להצלחה עולמית בזכות השתתפותה בסדרה "אליטה". בין היתר, השתתפה גם בסדרות הטלוויזיה המצליחות "ברוכים הבאים למשפחה" ו"בפנים". בשנת 2020, השתתפה בסרטו של וודי אלן "הפסטיבל של ריפקין" (אנ'). אמורוס נולדה בברצלונה שבספרד ב-30 באפריל 1998. היא דוברת קטלאנית, ספרדית וצרפתית שוטפת, כמו גם אנגלית, וטוענת שהיא "לא יכולה לחיות" בלי הים והחוף. היא פמיניסטית ומתמודדת נגד אפליית קהילת הלהט"ב, והובילה את הקמפיין Por Un Solo Voto, שעודד צעירים בספרד להשתמש בזכות ההצבעה שלהם. בשנת 2019 היא קיבלה איומים ברצח בטוויטר בשל דמותה בסדרת הטלוויזיה "אליטה", ובעקבות כך מחקה את חשבונה. אמורוס אמרה שהיא התחילה לשחק כילדה בהפקות קטנות, ובהמשך החליטה לפתח את קריירת המשחק שלה. כשהייתה בת 17 עברה ללוס אנג'לס, ארצות הברית, ללמוד משחק. מאז 2017 היא השתתפה בכמה סדרות של נטפליקס, כולל "ברוכים הבאים למשפחה", שם גילמה את תפקידה של אלכס, הדמות הראשית בסדרה. אמורוס הצהירה שהיא גאה בהשתתפותה ב"ברוכים הבאים למשפחה", הסדרה היחידה בה דיברה בקטלאנית. היא גם שיחקה בעונתה הרביעית של דרמת הכלא "בפנים" בתפקיד פאטימה אמין, הבת של נג'ווה נימרי. בשנת 2019 היא הצטרפה לצוות השחקנית של "אליטה"; סדרה מקורית של נטפליקס, שם מגלמת את קאייטנה, הבת של מנקת בית הספר ואחת מהסטודנטיות שם, שהתקבלה בזכות מלגה. דמותה עוסקת במישהי שחיה בשקר לכאורה, כשהיא מציגה חזות של אישה עשירה אך מתגלה כענייה. בתקשורת השוו את קאייטנה לאמורוס עצמה, וציינו שהשחקנית משתפת תמונות לא מחמיאות באינסטגרם ומשתמשת בפופולריות שלה כדי לקדם מטרות. בשנת 2019 היא לוהקה לסרטו של וודי אלן, "הפסטיבל של ריפקין", שעלה לאקרנים בשנת 2020. מדיה וקבצים בנושא ג'ורג'ינה אמורוס בוויקישיתוף ג'ורג'ינה אמורוס, ברשת החברתית אינסטגרם ג'ורג'ינה אמורוס, במסד הנתונים הקולנועיים IMDb (באנגלית) Georgina Amorós, IMDb Élite: ¿Qué tienen en común Cayetana y Georgina Amorós?, MUI (בספרדית) Anna Alarcón, GEORGINA AMORÓS: "Decidí borrarme Twitter porque llegué a recibir amenazas de muerte", vanidad.es, ‏2019-12-05 (בספרדית) NOTICIAS MAG, Élite 2, Cayetana: ¿quién es Georgina Amorós? Todo sobre la actriz de 'Vis a vis' que llegó a la serie de Netflix | FAMA, Mag., ‏2019-09-14 (בספרדית) Who Plays Cayetana In 'Elite' Season 2? Georgina Amorós Has Worked With One Of Her Costars Before, Bustle (באנגלית) #UnaCañaCon Georgina Amorós, נבדק ב-2021-06-28 Fox TV, Vis a Vis: El Oasis - FOX, www.foxtv.es (בספרדית) Georgina Amorós: la actriz de "Vis a Vis" que se sumó a la segunda temporada de "Élite", Pagina 7 (בספרדית) Playz, Sé lo qué hicieron los protagonistas de 'Élite' en Playz y Televisión Española, RTVE.es, ‏2019-09-06 (בספרדית) Celia Fern, ez, The Cast of Élite Might Look Familiar to Fans of La Casa de Papel, Oprah Daily, ‏2019-09-09 (באנגלית אמריקאית) Redacción LR, Élite: Georgina Amorós, actriz que interpreta a Cayetana, en exitosa serie de Netflix se destapa en Instagram | España, larepublica.pe, ‏2019-09-10 (ב־)
יבגני מקרנקו

יבגני אולכסנדרוביץ' מקרנקו (באוקראינית: Евгеній Олександрович Макаренко; נולד ב-21 במאי 1991 בקייב) הוא כדורגלן אוקראיני, המשחק בעמדת המגן בקבוצת אורדבסי שימקנט מליגת העל הקזחית ובנבחרת אוקראינה. החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2010 קודם לקבוצה הבוגרת. תחילה שיחק בשורות קבוצת המילואים (דינמו-2). בשנת 2012 הנהלת הקבוצה השאילה אותו לקבוצת הוברלה אוז'הורוד. באוגוסט 2013 שולב בהרכב הראשון של דינמו קייב. בסוף עונת 2016/2017 החליט לא לחדש את החוזה עם דינמו קייב. מקרנקו חתם בקבוצת קורטרייק מהליגה הבלגית ושיחק במדי במשך עונה אחת. באפריל 2018 חתם חוזה ל-4 שנים עם קבוצת אנדרלכט. בעונת 2020/21 הושאל לקבוצתו הקודמת – קולטרייק. מקרנקו זומן לסגל של הנבחרת הצעירה בשנת 2012. נטל חלק במשחק אחד – מול נבחרת ישראל. בנבחרת הלאומית של אוקראינה משחק מקרנקו מאז ספטמבר 2014. משחקו הראשון במדי הנבחרת היה מול ארצות הברית. הוא נכנס כמחליף בדקה 80. מקרנקו נכלל בסגל נבחרת אוקראינה ליורו 2020. לקח חלק בשניים מתוך חמשת המשחקים של הנבחרת בטורניר (1/8 גמר מול נבחרת שוודיה ו1/4 גמר מול נבחרת אנגליה. בשני המשחקים הללו נכנס כמחליף). אליפות אוקראינה: 2014/2015, 2015/2016 הגביע האוקראיני: 2013/2014 יבגני מקרנקו, ברשת החברתית אינסטגרם יבגני מקרנקו, באתר Transfermarkt יבגני מקרנקו, באתר Soccerway יבגני מקרנקו, באתר WorldFootball.net יבגני מקרנקו, באתר National Football Teams יבגני מקרנקו, באתר FootballDatabase.eu
כיכר רבוליוציי

כיכר רבוליוציי (ברוסית: Площадь Революции) היא אחת הכיכרות המרכזיות של מוסקבה, הממוקמת ברובע טברסקוי, בין כיכר מנז' וכיכר תיאטרלנאיה. על הכיכר ממוקמת כניסה משותפת לתחנות המטרו פלושאד רבוליוציי, ותיאטרלנאיה. מלון מטרופול וכיכר רבוליוציי מבט על כיכר רבוליוציי המודרנית מבט מתחנת המטרו מדיה וקבצים בנושא כיכר רבוליוציי בוויקישיתוף https://www.gpsmycity.com/attractions/revolution-square-7461.html ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.